Document ID: /roh_data/filtered/Bilingualer_Corpus_interleaved-it-rm.jsonl.gz/22

This is a text translated from Italian to Rumantsch Grischun.
L'offerta di posti di tirocinio va migliorata

Confederazione e Cantone sostengono con sussidi speciali diverse misure volte a promuovere la formazione degli apprendisti

Da qualche anno i giovani che hanno terminato la propria formazione scolastica obbligatoria incontrano sempre più difficoltà nel trovare un posto dove poter svolgere l'apprendistato. Nell'aprile 1997 l'Assemblea federale ha steso il cosiddetto decreto sui posti di tirocinio. Esso prevede il versamento di 60 milioni di franchi per misure a favore del miglioramento dell'offerta di posti di tirocinio per gli anni di formazione professionale 1997, 1998 1999. Sulla base di una chiave di riparto al Cantone dei Grigioni spetta circa un milione di franchi. Tale parametro tiene conto del numero degli abitanti, della quantità dei rapporti di tirocinio, della disoccupazione giovanile nonché della capacità finanziaria dei cantoni. I fondi federali possono essere sbloccati dal Cantone anche se quest'ultimo fornisce prestazioni paragonabili.

Nel frattempo esiste un pacchetto complessivo di provvedimenti, nato dalla collaborazione fra l'Amministrazione cantonale, l'economia e le associazioni. Il pacchetto è stato presentato all'UFIAML in modo da poter raggiungere un accordo sulle prestazioni. Il progetto comprende i seguenti ambiti:

- migliorare le informazioni professionali (marketing della formazione professionale),

- creare consorzi di formazione professionale

- sostenere corsi introduttivi quale sgravio per le aziende di tirocinio.

Il Governo contribuisce alle misure atte ad incentivare la formazione degli apprendisti con sussidi e prestazioni proprie per un ammontare totale di 1.15 milioni di franchi.

Nel quadro di un ampliamento dell'incarico le istituzioni di pretirocinio tutt'oggi esistenti avranno il compito di meglio adeguare alle esigenze del mercato le loro offerte e di promuovere la pratica. Si dovrà soprattutto creare offerte per adolescenti con una formazione deficitaria e permettere alle ragazze di farsi un'idea sulle professioni non tipicamente femminili.

Chiara base giuridica per le tasse della Confederazione in materia di diritto d'acqua

Alla presenza del Consigliere federale Moritz Leuenberger il Governo approva il progetto per una nuova ordinanza sulle tasse dell'Ufficio federale dell'economia delle acque. Si crea così chiara base giuridica per tutte le tasse della Confederazione nell'ambito delle concessioni e dei permessi concernenti il diritto d'acqua. Il Governo non ha nulla da obiettare al fatto che la Confederazione voglia introdurre un obbligo al versamento di tasse a copertura della propria spesa amministrativa. In vista dell'apertura del mercato dell'elettricità la Confederazione desidera però limitare il più possibile l'onere supplementare della produzione idraulica di corrente. È concorde con il Governo che i cantoni e i comuni non debbano versare alcuna tassa se la Confederazione mantiene il diritto di reciprocità. Per quanto attiene agli impianti di ritenzione la Confederazione propone due varianti: tasse forfettarie oppure una combinazione di dispendio di tempo e tasse forfettarie. Il Governo si schiera esplicitamente a favore delle tasse forfettarie che provocano un onere assai minore.

Ampliamento della Commissione costituzionale

La Commissione costituzionale viene completata da Guido Lardi di Poschiavo e ora comprende esattamente 30 persone. La composizione deve rispecchiare il polimorfismo del Cantone dei Grigioni. Lunedì 16 febbraio 1998 la Commissione si riunisce per la sua prima seduta.

Dai Comuni

Per diversi progetti concernenti la costruzione di strade nel Cantone vengono stanziati crediti dell'ordine complessivo di circa 1.3 milioni di franchi.

In materia di personale

Andrea Caviezel, nato nel 1960, di Tomils/Tumegl, residente a Thusis, è nominato ispettore scolastico presso l'Ufficio per la scuola popolare e scuola dell'infanzia. Entrerà in carica a metà agosto 1998.

Esterina Degiacomi, nata nel 1960, di Cazis, Lenz e Rossa, residente a Peiden Dorf, è nominata consulente scolastica e dell'educazione al 50% presso il Servizio psicologico scolastico. Assumerà la sua nuova funzione a metà febbraio 1998.

Dalle risoluzioni del Governo

Data: 12.02.1998

Fonte: it Cancelleria di Stato dei Grigioni

La purschida da plazzas d'emprendissadi duai vegnir meglierada

La confederaziun ed il chantun sustegnan differentas mesiras per promover la scolaziun d'emprendists cun contribuziuns spezialas.

Dapi in pèr onns esi per giuvenils ch'han terminà lur scolaziun obligatoria pli e pli difficil da chattar ina plazza d'emprendissadi. L'avrigl 1997 ha il parlament federal prendì perquai l'uschenumnà conclus pertutgant las plazzas d'emprendissadi. Quel prevesa da conderscher contribuziuns d'in import total da 60 milliuns francs per ils onns da scolaziun 1997, 1998 e 1999 per mesiras per meglierar la purschida da plazzas d'emprendissadi. Al chantun Grischun esi vegnì concedì a basa d'ina clav da repartiziun radund in milliun francs. La clav resguarda il dumber d'abitants, il dumber da las relaziuns d'emprendissadi, la dischoccupaziun dals giuvenils sco er la forza finanziala dals chantuns. Ils daners federals pon vegnir pretendids dal chantun, sch'er el ademplescha prestaziuns cumparegliablas. En il fratemp datti in pachet general da mesiras ch'è resultà en collavuraziun tranter l'administraziun chantunala, l'economia e las associaziuns. Quel è vegnì inoltrà a l'UFIML per stipular ina cunvegna da prestaziuns. Il project cumpiglia ils sequents secturs:

- meglierar las infurmaziuns da professiuns (marketing d'emprendissadi),

- crear federaziuns da scolaziun,

- sustegnair curs d'introducziun per distgargiar ils manaschis d'emprendissadi.

Il chantun sa participescha cun contribuziuns ed atgnas prestaziuns d'ina valita totala dad 1.15 milliuns francs vi da las mesiras, cun las qualas la furmaziun dals emprendists duai vegnir promovida. En il rom d'ina incumbensa extendida vegnan las instituziuns existentas per la scolaziun preprofessiunala ad avair l'incumbensa d'adattar lur purschida pli fitg als basegns dal martgà e da promover la pratica. Spezialmain duain vegnir creadas purschidas per giuvenils cun deficits da scolaziun e vegnir pussibilitada a las mattatschas l'invista en professiuns che n'èn betg tipicas per dunnas.

Clera basa legala per las taxas da dretg d'aua da la confederaziun

En sia posiziun a cusseglier federal Moritz Leuenberger beneventa la regenza il sboz per ina nova ordinaziun davart las taxas da l'uffizi federal da l'economia d'aua. Cun quai vegn creada ina clera basa legala per tut las taxas da la confederaziun sin il sectur da las concessiuns e permissiuns tenor il dretg d'aua. La regenza n'oppona betg encunter l'intenziun da la confederaziun d'introducir in'obligaziun da pajar taxas per ses custs administrativs. En vista a l'avertura dal martgà d'electricitad vuless ella entant minimar las grevezzas supplementaras per la producziun idraulica d'electricitad. D'accord è la regenza cun la regulaziun ch'ils chantuns e las vischnancas na pajan betg taxas per cas che la confederaziun conceda dretg reciproc. Sin il sectur dals implants da fermada propona la confederaziun duas variantas: Taxas pauschalas u ina cumbinaziun dals custs tenor il temp e las taxas pauschalas. La regenza è cleramain per las taxas pauschalas, cunquai che quellas chaschunan main lavur.

La cumissiun per la constituziun vegn cumplettada

La cumissiun per la constituziun vegn cumplettada cun Guido Lardi e cumpiglia uss exact 30 persunas. La cumposiziun ha da tegnair quint da la diversitad dal chantun Grischun. Glindesdi, ils 16 da favrer 1998 sa raduna la cumissiun a sia prima seduta.

Da las vischnancas

La regenza approva da princip il project preliminar per l'engrondiment da la chasa da scola a Sils e.T. (prima etappa). Vi dals custs imputabels vegnan empermessas las suandantas contribuziuns da construcziun: per la scola primara 10 pertschient e per il stgalim superiur 15 pertschient. Approvadas vegnan las revisiuns parzialas da las constituziuns communalas da Sievgia e da Vaz-sut.

Per differents projects da construcziun da vias en il chantun vegnan dads liber credits d'in import total da var 1.3 milliuns francs.

Fatgs da persunal

Andrea Caviezel, naschì 1960, da Tumegl, domicilià a Tusaun daventa inspectur da scola tar l'uffizi per las scolas popularas e las scolinas. El entra en plazza mez avust 1998.

Esterina Degiacomi, naschida 1960, da Cazas, Lantsch e Rossa, domiciliada a Peiden, daventa cussegliadra da scola e d'educaziun cun in pensum da 50 pertschient tar il servetsch psicologic da scola. Ella entra en plazza mez favrer 1998.

Da las tractandas da la regenza

Data: 12.02.1998

Funtauna: rg Chanzlia chantunala dal Grischun